stanford-oval/wikipedia huggingface dataset:
La Estrambotica Anastasia
Tärkeimmät henkilöt > Teobaldo Borofsky - (Manuel Salazar)

Teobaldo Agripinan mies sekä Ovidion sekä Santiagon isä. Teobaldo on rakastunut Violetaan, joka taas rakastaa hänen poikaansa Santiagoa. Teobaldo on Borofskyn jalokiviliikkeen johtaja, vaikka liikkeen omistaakin hänen isänsä Toño. Teobaldo vannoi Violetalle rakkauttaan, mutta tämä ei kuunnellut häntä.
Tärkeimmät henkilöt > Nicolas - (Carlos Felipe Álvarez)

Nicolas on Pian ainut poika. Hän on erittäin utelias ja haluaa tietää kaikesta kaiken. Pahaksi onnekseen Nicolas alkaa tuntea rakkautta serkkuaan Clementinaa kohtaan. Nicolaksella on myös paljon ystäviä, kuten Maria Gracia ja Yadira.
Tärkeimmät henkilöt > Yadira Paz - (Daniela Navarro)

Yadira on Yolandan ja Don Toñon tytär, hän ei kuitenkaan ole heidän ainoa lapsensa, vaan hänellä on useita sisaruksia. Yadira auttaa usein äitiään Yolandaa keittiössä. Hänellä on hyvät välit Nicolaksen ja Maria Gracian kanssa. Yadira on myös osallistunut Anastasian tyttären Claudian hoitamiseen. Luonteeltaan Yadira on utelias.
Tärkeimmät henkilöt > El Maco - (Ivan Tamayo)

El Maco on Aurelianon vanha ystävä. Hänen lempinimensä tulee etunimen ja sukunimen alkukirjaimista (Manuel Colon). Maco on rakastunut Gregoriaan, ja on pelastanut hänet raiskaajalta. Macolla oli säpinää myös Gregorian siskon Pian kanssa.
Tärkeimmät henkilöt > Constanza Borofsky - (Hilda Abrahamz)

Constanza on yksi Toñon tyttäristä. Constanzalla on kaksi tytärtä, Clementina ja Emilia Margarita. Emilia Margarita on hänen adoptiolapsensa, mutta Clementina on hänen biologinen tyttärensä entisestä avioliitosta. Constanzalla on jo pitkään ollut riitaa siskonsa Agripinan kanssa. Constanza on Borfskyn perheyrityksen timanttisuunnittelija.
Tärkeimmät henkilöt > Mateo - (Rodolfo Renwick)

Mateo on rakastunut Constanzaan, vaikka kaikki olettavatkin tämän kiinnostuksen kohdistuvat Constanzan tyttäriin, Emilia Margaritaan ja Clementinaan. Jossain välissä kaikki luulivat Mateolla ja Maria Gracialla olevan suhde, koska he viettivät aikaa paljon yhdessä.
Tärkeimmät henkilöt > Emilia Margarita - (Kareliz Ollarves)

Emilia Margarita on Constanzan adoptio-tytär, joka on ihastunut Mateoon. Emilia Margarita sai kummallisen yhteyden kauan sitten kuolleeseen Venäjän keisarinnaan (?)
Rouva Helenaan.
Tärkeimmät henkilöt > Demetria - (Gabriela Santeliz)

Demetria on Anastasian, Alexandran ja Catalinan kummi. Hän työskentelee Don Toñolla. Demetria on harkitseva ja päättäväinen. Hänelle tärkeintä maailmassa ovat identtiset kolmoset, joista hän aina on huolehtinut.
Tärkeimmät henkilöt > Gregoria "Goyita" Borofsky - (Crisol Carabal)

Gregoria on Don Toñon tytär. Hän on ihastunut el Macoon. Gregoria ihailee suuresti laulaja Chenoaa, joka oli Borofskyjen vieraana. Gregoria on energinen, ja hänestä saattaa olla juttuseuraa moneksi tunniksi. Gregoria on aina valmis auttamaan muita. Hän on yksi niistä jotka osallistuvat usein Claudian hoitamiseen. Gregoria on itsevarma ja päättäväinen, mutta osaa halutessaan olla vaativa ja itsepäinen.
Tärkeimmät henkilöt > Clementina - (Prakriti Maduro)

Clementina on Constanzan biologinen tytär entisestä avioliitosta. Hänen haaveenaan on kirjoittaa kirja. Hän on rakastunut Joseitoon. Clementina välittää paljon adoptiosiskostaan Emilia Margaritasta. Clementina on suuri unelmoija, kuten Alexandra. Clementina pitää ihmisistä, jotka pitävät hänestä. Celementinan ystäviin kuuluvat, Nicolas, Maria Gracia ja monia muita hänen ikäisiään.
Tärkeimmät henkilöt > Leon - (Miguel Augusto Rodriguez)

Leon on lääkäri. Hän on Aquilesin ja Bromelian poika sekä Maria Gracian isoveli. Leon on hoitanut paljon Don Toñoa, tällä kun on vakava sydänvika. Leon haluaa omistautua työhönsä kunnolla, siksi lähes kaikki pitävät hänestä. Suurimman osan ajastaan Leon viettää joko töissä tai kotona.
Tärkeimmät henkilöt > Joseito - (Freddy Aquino)

Joseito on nuori mustalaispoika. Hän on rakastunut Clementinaan. Sarjamurhaaja tappoi Joseiton.
Musiikki

Telenovelan tunnusmusiikki on nimeltään En tu cruz me clavaste. Kappaleen esittää argentiinalaissyntyinen espanjalainen laulaja Chenoa, joka teki yllätysvierailun sarjassa esittämällä itseään. Muita sarjan kappaleita ovat mm. Axel Fernandon Eso (Anastasia ja Aurelianon tunnusmusiikki) ja Miguel Nandezin Luz, joka siivittää Santiagon ja Violetan rakkaustarinaa.
Näyttelijät

Norkys Batista - Anastasia Valbuena de Borosfky/Alexandra/Catalina
Juan Pablo Raba - Aureliano Paz
Mayra Alejandra Rodriguez - Yolanda Paz
Gustavo Rodriguez - Don Toño Borosfky
Dad Dager - Violeta Silva
Saul Marin - Ovidio Borosfky
Hilda Abrahamz - Constanza
Flavio Caballero - Aquiles
Dora Mazzone - Agripina
Manuel Salazar - Teobaldo
Kiara - Bromelia
Luciano D'Alessandro - Santiago
Crisol Carabal - Gregoria
Ivan Tamayo - Maco
Marianela Gonzalez - Maria Gracia
Yoletty Cabrera - Pia
Rodolfo Renwick - Mateo
Gabriela Santeliz - Demetria
Prakriti Maduro - Clementina
Carlos Felipe Alvarez - Nicolas
Kareliz Ollarves - Emilia Margarita
Miguel Augusto Rodriguez - Leon
Freddy Aquino - Joseito
Daniela Navarro-  Yadira
Susana Kolster - Claudia
La Vie en rose

La Vie en rose, (suom. Ruusuinen elämä, suomenkielisessä tekstissä Ruusuinen hetki) on ranskalainen laulu, jonka on sanoittanut Edith Piaf ja säveltänyt Louiguy vuonna 1946. Laulun esitti alun perin Piaf. Laulusta tuli suosittu, ja monet muut laulajat ovat levyttäneet sen eri kielillä. Kappaleelle myönnettiin Grammy-palkinto vuonna 1998.
Vuonna 2022 Helsingin Sanomat pyysi yli 70 suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. Piafin alkuperäisversio ylsi kyselyn kokonaistuloksissa sijalle 71.
Artisteja, jotka ovat levyttäneet kappaleen

Herb Alpert
Louis Armstrong
Josephine Baker
Shirley Bassey
Tony Bennett
Michael Bublé
José Carreras
Petula Clark
Paula Cole
Bing Crosby
Dalida
Marlene Dietrich
Céline Dion
Plácido Domingo
Candan Erçetin
Connie Francis
Aretha Franklin
Lesley Garrett
Yvette Giraud
Audrey Hepburn
Julio Iglesias
La Toya Jackson
Katherine Jenkins
BB King
Cyndi Lauper
Ute Lemper
Melissa Manchester
Dean Martin
Bette Midler
Sophie Milman
Milva
Liza Minnelli
Yves Montand
Jack Nicholson
Luciano Pavarotti
Madeleine Peyroux
Édith Piaf
Pomplamoose
Amália Rodrigues
Taco
Thalía
Tatsuro Yamashita
Jon Larsen

Larsen rumpujen takana Volbeatin keikalla Wacken Open Airissa 2012.
Jon Larsen on tanskalaisen Volbeat-yhtyeen rumpali. Hänet tunnetaan rytmikkäästä ja tarvittaessa nopeasta jalkatyöskentelystään. Volbeatissa hän on ollut sen perustamisvuodesta 2001 asti.
| n k Volbeat |
| --- | --- |
 Michael Poulsen  Jon Larsen  Kaspar Boye Larsen   Franz ”Hellboss” Gottschalk  Teddy Vang  Thomas Bredahl  Anders Kjølholm  Rob Caggiano 
Studioalbumit:  The Strength / The Sound / The Songs  Rock the Rebel / Metal the Devil  Guitar Gangsters & Cadillac Blood  Beyond Hell / Above Heaven  Outlaw Gentlemen & Shady Ladies  Seal the Deal & Let’s Boogie  Rewind, Replay, Rebound  Servant of the Mind  God of Angels Trust 
Livealbumit:  Live from Beyond Hell/Above Heaven  Let's Boogie!  Rewind, Replay, Rebound: Live in Deutschland 
Videoalbumit:  Live in a Pool of Booze  Live: Sold Out!  Live from Beyond Hell/Above Heaven  Let’s Boogie! 
Singlet:  ”I Only Wanna Be with You”  ”Sad Man’s Tongue”  ”The Garden’s Tale”  ”Radio Girl”  ”Maybellene i Hofteholder”  ”Mary Ann’s Place”  ”We”  ”Fallen”  ”Heaven nor Hell”  ”7 Shots”  ”16 Dollars”  ”A Warrior’s Call”  ”Still Counting”  ”Cape of Our Hero”  ”The Hangman’s Body Count”  ”Lola Montez”  ”The Nameless One”  ”Lonesome Rider”  ”Dead but Rising”  ”Doc Holliday”  ”The Devil’s Bleeding Crown”  ”For Evigt”  ”Seal the Deal”  ”Black Rose”  ”Leviathan”  ”Last Day Under the Sun”  ”Cheapside Sloggers”  ”Pelvis on Fire”  ”Die to Live”  ”Wait a Minute My Girl”  ”Dagen Før”  ”Shotgun Blues”  ”Becoming”  ”The Sacred Stones”  ”Temple Of Ekur”  ”By a Monster’s Hand” 
| --- | --- |
Auktoriteettitunnisteet: Taiteenala :  MusicBrainz
Kari Jalonen -palkinto

Kari Jalonen -palkinto on jääkiekon U20 SM-sarjassa vuosittain jaettava palkinto. Palkinto annetaan liigan runkosarjan pistepörssin voittajalle. Palkinto jaettiin nykyisellä nimellään ensimmäisen kerran vuonna 2011, jolloin sen sai Hämeenlinnan Pallokerhon Teemu Rautiainen. Jääkiekkoliitto julkisti 62 uutta pelaajapalkintoa marraskuussa 2010. Ennen tätä palkinnolla ei ollut varsinaista nimeä.
Runkosarjan pistepörssin voittajat

| Kausi | Pelaaja | Joukkue | Pisteet |
| --- | --- | --- | --- |
| 1975–1976 |  Arto Jokinen | KooVee | 61 |
| 1976–1977 |  Antti Heikkilä | Ilves | 52 |
| 1977–1978 |  Paavo Nevalainen | JoKP | 53 |
| 1978–1979 |  Pekka Arbelius | Kärpät | 46 |
| 1979–1980 |  Jari Helle | Ilves | 54 |
| 1980–1981 |  Ari Vuori | TPS | 69 |
| 1981–1982 |  Kari Heikkinen | Tappara | 62 |
| 1982–1983 |  Paul Högbacka | HIFK | 65 |
| 1983–1984 |  Harry Jaakkola | TPS | 42 |
| 1984–1985 |  Tommi Kiiski | TPS | 63 |
| 1985–1986 |  Tommi Kiiski | TPS | 53 |
| 1986–1987 |  Jari Laukkanen | HIFK | 75 |
| 1987–1988 |  Teemu Selänne | Jokerit | 66 |
| 1988–1989 |  Janne Kekäläinen | KalPa | 70 |
| 1989–1990 |  Mikko Peltola | Tappara | 74 |
| 1990–1991 |  Harri Lönnberg | Ässät | 59 |
| 1991–1992 |  Jarno Levonen | Ässät | 70 |
| 1992–1993 |  Jarno Levonen | Ässät | 65 |
| 1993–1994 |  Pasi Kangas | Ilves | 52 |
| 1994–1995 |  Juho Jokinen | JyP HT | 49 |
| 1995–1996 |  Kimmo Kuhta | Kiekko-Espoo | 46 |
| 1996–1997 |  Toni Saarinen | HPK | 54 |
| 1997–1998 |  Timo Koskela | HPK | 50 |
| 1998–1999 |  Toni Ronkainen | Lukko | 44 |
| 1999–2000 |  Hermanni Vidman | TPS | 59 |
| 2000–2001 |  Ville Viitaluoma | HIFK | 77 |
| 2001–2002 |  Niklas Fogström | Lukko | 58 |
| 2002–2003 |  Valtteri Filppula | Jokerit | 53 |
| 2003–2004 |  Teemu Virtala | Lukko | 52 |
| 2004–2005 |  Ville-Vesa Vainiola | Lukko | 62 |
| 2005–2006 |  Teemu Ramstedt | HIFK | 49 |
| 2006–2007 |  Jori Lehterä | Jokerit | 66 |
| 2007–2008 |  Mika Niemi | Ässät | 57 |
| 2008–2009 |  Juuso Rajala | Lukko | 66 |
| 2009–2010 |  Julius Junttila | Kärpät | 60 |
| 2010–2011 |  Teemu Rautiainen | HPK | 68 |
| 2011–2012 |  Toni Kallela | KalPa | 75 |
| 2012–2013 |  Ville Leskinen | Kärpät | 61 |
| 2013–2014 |  Jesse Huhtala | Lukko | 66 |
| 2014–2015 |  Eemeli Suomi | Ilves | 79 |
| 2015–2016 |  Aleksi Ainali | Jokerit | 67 |
| 2016–2017 |  Joona Ikonen | Ilves | 60 |
| 2017–2018 |  Aarne Talvitie | Blues | 25 |
| 2018–2019 |  Tuukka Tieksola | Kärpät | 28 |
| 2019–2020 |  Tuukka Tieksola | Kärpät | 26 |
2020–2021: Ei jaettu.
| 2021–2022 |  Vili Munkki | TPS | 53 |
| 2022–2023 |  Jeremi Tammela | Lukko | 56 |
| 2023–2024 |  Santeri Huovila | JYP | 68 |
| 2024–2025 |  Manu Mäkelä | KooKoo | 57 |
Ville Viitaluomalla hallitsi A-nuorten SM-liigan kaikkien aikojen yhden kauden piste-ennätystä 15 vuotta tehtyään kaudella 2000–2001 tehtyään 37 ottelussa tehot 30+47=77. Kaudella 2014–2015 hänen ennätyksensä rikkoi Ilveksen Eemeli Suomi, joka teki 79 tehopistettä. Hän pelasi 48 runkosarjaottelua.
Jori Lehterä teki kauden 2006–2007 pistepörssivoittoon tehdyt 66 tehopistettä vain 24 runkosarjaotteluun, joten hänen piste per peli -keskiarvonsa oli huimat 2,75.
Ilmarinen (Lieto)

Ilmarinen on kylä Liedon kaupungin länsiosissa, lähellä Turun rajaa
Ilmaristen asukasluku on noin 2 200 ihmistä, joista 49 % naisia ja 51 % miehiä. 
Ilmaristen postinumero on 21350. Asukkaiden keski-ikä on 40 vuotta.
Ensimmäinen maininta kylästä on vuodelta 1418. Ilmaristen alueen kattaneen rekisterikylän nimenä on ollut myös Harviainen.
Liikenne

Ilmaristen halki kulkee Seututie 222 Vanhan Tampereentienä. Tie on osa historiallista Varkaantietä, joka hyväksyttiin matkailutieksi vuonna 2021 nimellä Aurajoentie.
Palvelut

Ilmarisissa sijaitsevat muun muassa Ilmaristen koulu, juhla- ja majoituspaikka Ilmaristen matkailutila, thai-grilliravintola sekä K-market.
Aivoinfarkti

| Aivoinfarkti |
| --- | --- |
 CT-kuva iskeemisestä aivoinfarktista kuvan vasemmalla puolella.
Luokitus
ICD-10:  I63
ICD-9:  434.01–434.11–434.91
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Aivoinfarkti on sairaus, jossa osa aivokudoksesta jää ilman happea ja kuolee. Syynä on aivovaltimoiden tukkeutuminen. Useimmiten tukkeuma johtuu hyytymästä ahtaassa valtimossa, mutta se voi syntyä myös muualta tulleesta hyytymäpalasesta.
Oireet

Aivoinfarktin tyypillisiä oireita ovat äkillisesti alkavat toispuoliset halvausoireet ja puheen tuottamisen ongelmat. Tilannetta pahentaa infarktialueelle ilmaantuva kudosturvotus.
Aivoinfarkti iskee usein täysin yllättäen, ja oireet kehittyvät nopeasti huippuunsa muutamissa minuuteissa tai harvemmin tunneissa.
Aivoinfrakti on hengenvaarallinen sairaus joka vaatii välitöntä hoitoa. Sairastunut ei itse välttämättä edes tunnista oireitaan. Pyydä häntä:
nostamaan käsivarsia (käsien tai jalkojen voimattomuus tai tunnottomuus)
toistamaan yksinkertainen lause (epäselvä puhe tai puhumisen vaikeus) tai
hymyilemään (roikkuuko potilaan toinen suupieli, jääkö hymy toispuoleiseksi).
Mikäli jokin näistä ei onnistu, sairaalan päivystykseen on hakeuduttava välittömästi. Muista merkitä ylös myös kellonaika, jolloin oireet ilmaantuivat.
Äkisti alkaneissa halvausoireissa tulee aina soittaa hätänumeroon 112. Hätäkeskuspäivystäjä arvioi potilaan riskin ja hälyttää tarvittavaa apua. Aivoinfarkti ja aivoverenvuoto voivat aiheuttaa samankaltaiset oireet, ja diagnoosi edellyttääkin aivojen kuvantamista, esimerkiksi tietokonetomografiaa.
Esiintyvyys ja ennuste

Aivoinfarkti oli maailman toiseksi yleisin kuolinsyy vuonna 2017. Aivoinfarktista johtuvat kuolemat vähenivät jyrkästi vuosina 1990–2017 hoitojen kehittymisen myötä. Myös aivoinfarktien määrä väheni jonkin verran.
Suomessa aivoinfarktien ikävakioitu määrä puolittui vuosina 1972–2012. Lisäksi niiden vaikeusaste lieveni ainakin 1970- ja 1980-luvuilla. Aivoinfarktin esiintyvyys kasvaa voimakkaasti iän myötä. Aivoinfarkti uusii jopa puolella potilaista, ja ensimmäinen aivoinfarkti tapahtuu keskimäärin noin 75 vuoden iässä. Aivovaltimon seinämän repeytymisestä kärsineet potilaat elivät 1970-luvulla keskimäärin vain kaksi vuorokautta, mutta 2010-luvulla jo useita vuosia. Aivoinfarktit aiheuttavat Suomessa 9 prosenttia kuolemista.
Elintason nousuun liittynyt elintapojen muutos 1950- ja 1960-luvuilla aiheuttivat aivoverenkiertohäiriöiden ja aivoinfarktien yleistymisen. Sairastuvuus lisääntyi aluksi ylemmissä sosiaaliryhmissä ja myöhemmin työväestön elintason parantuessa myös alemmissa sosiaaliryhmissä. Kilpailevat kuolinsyyt, kuten tartuntatautikuolemat, vähenivät samalla, mikä johti siihen, että aivoinfarktin osuus kuolinsyynä kasvoi.
Hoito

Liuotushoitoon soveltuva potilas tulisi kuljettaa suoraan liuotushoitoa antavaan sairaalaan. Verihyytymän tukkima verisuoni avataan liuotushoidolla, jos aivoinfarktin oireiden alkamisesta on kulunut alle 4,5 tuntia. Verisuoni voidaan myös onnistua avaamaan valtimonsisäisellä katetrihoidolla, jos kuvantamistutkimuksissa havaitaan kyseessä olevan suuren verisuonen tukos. Parhaan lopputuloksen varmistamiseksi sairaalassa aivoinfarktin sairastanutta hoidetaan useimmiten aivoverenkiertohäiriöyksikössä, joka on näiden sairauksien akuuttihoitoon ja varhaiskuntoutukseen erikoistunut yksikkö.
Laskimonsisäisen liuotushoidon keskeisimpiä vasta-aiheita ovat verenvuoto ja laaja-alainen infarkti. Suomessa liuotushoitovalmiutta ei ole kaikissa sairaaloissa etenkään virka-ajan ulkopuolella.lähde? Sen sijaan yliopistollisissa sairaaloissa on valmius vaativimpiinkin hoitomuotoihin, kuten valtimonsisäiseen liuotukseen, leikkaukseen tai tukoksen mekaaniseen poistamiseen.
Aivoinfarktista kuntoutuminen on hidasta, eikä toimintakyky välttämättä ikinä palaa entiselleen. Aivovaurion asteeseen vaikuttavat verenkiertohäiriön vaikeusaste, sijainti ja kesto. Kolmen kuukauden kuluttua aivoinfarktista noin 50–70 prosenttia on toipunut päivittäisissä toimissaan itsenäisiksi.
Kerran aivoinfarktin sairastaneella on korkeahko riski sairastua uudelleen. Kaikille sairastuneille aloitetaan uusien tukkeutumien ehkäisy joko veritulpan syntyä estävillä tai veren hyytymistaipumusta vähentävillä lääkkeillä. Jatkohoidossa potilaan jäljellä olevaa toimintakykyä pyritään ylläpitämään ja aktivoimaan esimerkiksi fysioterapialla, puheterapialla ja toimintaterapialla.
Riskitekijät

Aivoinfarktin riski suurenee iän myötä. Muita riskitekijöitä ovat esimerkiksi tupakointi, alkoholin ja huumeiden käyttö, epäterveellinen ruokavalio, vähäinen liikunta sekä henkinen kuormitus. Nuorilla potilailla voi syynä olla rakenteellinen poikkeama aivoverisuonissa tai verenhyytymistaipumusta lisäävä sairaus. Aivovaltimon tukkiva hyytymä voi myös lähteä liikkeelle esimerkiksi sydämestä, johon on syntynyt hyytymiä eteisvärinä-rytmihäiriön seurauksena.
Jokainen 10 grammaa ravintokuitua vähentää aivoinfarktin riskiä 12 % (kuitua on kaikissa prosessoimattomissa kasviperäisissä ruoissa). Tämän voi osittain selittää se, että kuitupitoiset ruoat alentavat verenpainetta, laskevat veren kolesterolia, vähentävät matala-asteista tulehdusta ja sisältävät paljon anti-oksidantteja. 100 grammaa punaista lihaa lisää aivoinfarktin riskiä 13 % ja prosessoitu liha 11 % jokaista 50 gramman annosta kohden.
Insuliiniresistenssiä on alustavasti epäilty myös aivoinfarktin, kuten sydän- ja verisuonitautienkin, riskitekijäksi. Kohonnut verenpaine on tärkein yksittäinen, hoidettavissa oleva riskitekijä.
Aiheesta muualla

Aivoinfarkti Ihmeelliset aivot -sivusto. Yle.fi.
Juhan kaksi elämää: Kuinka massiivisesta aivoinfarktista palataan elämään? Ihmeelliset aivot -sivusto. Yle.fi.
Voiko musiikki auttaa aivoinfarktista toipuvaa? Ihmeelliset aivot -sivusto. Yle.fi.
Perustietoa Aivoverenkiertohäiriöistä - Aivoliitto.
Opal

Wikisanakirjassa on tähän liittyvä sananselitys: .
Opal tai OPAL voi tarkoittaa seuraavia:
Hurrikaani Opal, vuoden 1995 hurrikaani
Tietotekniikassa

Opal Storage Specification, tallennusmenetelmämäärittely
Open Physics Abstraction Layer, fysiikkamoottori
Open Phone Abstraction Library, OpenH323-projektin seuraaja
Muuta

HMS Opal, kaksi brittiläistä alusta
Opal, ruotsalainen kirjankustantamo
Opal Fruits, nyk. Starburst, Mars-yhtiön valmistama hedelmänmakuinen makeinen
Opal, Poplar, salijohtaja Pokémon-sarjassa.
Avaruusraketilla rakkauteen

| Avaruusraketilla rakkauteen> Zurück aus dem Weltall |
| --- | --- |
 Elokuvan juliste.
Ohjaaja:  George Freedland
Käsikirjoittaja:  George Freedland Johannes Hendrich
Perustuu:  Jack Londonin romaaniin Valkohammas
Tuottaja:  Wolfgang Brauner T. J. Särkkä
Säveltäjä:  Peter Thomas
Kuvaaja:  Esko Töyri Herbert Körner Pentti Auer
Leikkaaja:  Jutta Hering
Lavastaja:  Aarre Koivisto Max A. Bieneck
Pääosat:  Carl Möhner Anneli Sauli
Valmistustiedot
Valmistusmaa:  Saksa Suomi
Tuotantoyhtiö:  Alfu-Film Suomen Filmiteollisuus
Ensi-ilta:  1. maaliskuuta, 1959
Kesto:  90 minuuttia
Alkuperäiskieli:  saksa
Aiheesta muualla
IMDb 
Elonet
Infobox OKNimi-testi OK: 
Avaruusraketilla rakkauteen on George Freedlandin ohjaama saksalais-suomalainen tieteiselokuva vuodelta 1959. Elokuva perustuu Jack Londonin romaaniin Valkohammas.
Elokuvassa Saksan liittotasavalta lähettää Wolff-nimisen susikoiran avaruusraketilla avaruuteen, mutta sen ruokinnassa ilmenee ongelmia, joten koira päätetään tuoda takaisin maan pinnalle. Wolffia kuljettanut raketti laskeutuu Suomen Lappiin. Tohtori Holm ja professori Robert lähtevät matkalle Suomeen etsiäkseen raketin laskeutumispaikkaa. Matkan aikana Holm kertoo Robertille aiemmasta Suomeen kohdistuneesta tutkimusmatkastaan, jolloin hän tapasi sääaseman omistajan tyttären Aran ja josta hän toi Wolffin mukanaan Saksaan.
Petri Jalava

| Henkilötiedot |
| --- | --- | --- | --- |
Syntymäaika: 14. kesäkuuta 1976 (ikä 48)
Syntymäpaikka: Turku, Suomi
Pelipaikka: puolustaja
Pituus: 194 cm
Junioriseurat
1988–1996: TPS
Seurat
| Vuodet | Seura | O | (M) |
| 1996 | TPS | 1 | (0) |
| 1997 | ÅIFK | 8 | (1) |
| 1997 | IFK Mora | 15 | (0) |
| 1998–2000 | TPS | 54 | (2) |
| 1998–1999 | → ÅIFK | 6 | (0) |
| 2001–2002 | Nybergsund IL | – | (–) |
| 2003–2006 | RoPS | 99 | (8) |
| 2007 | Viikingit | 21 | (1) |
| 2008 | PK-35 | 21 | (0) |
| Yhteensä | Yhteensä | 225 | (12) |
 Seurajoukkueuran tilastot kattavat vain kansalliset sarjat.
Petri Jalava (s. 14. kesäkuuta 1976 Turku) on suomalainen jalkapalloilija. Hän oli pelipaikaltaan keskuspuolustaja.
Viimeksi Jalava edusti kaudella 2008 Ykkösessä pelannutta PK-35:ta. Veikkausliigaa Jalava on pelannut FC Viikingeissä, Turun Palloseurassa ja Rovaniemen Palloseurassa. Jalava on myös pelannut Ruotsin neljänneksi korkeimmalla sarjatasolla IFK Morassa ja Norjan kolmanneksi korkeimmalla sarjatasolla Nybergsund IL:ssä.
Jalava teki Turun Palloseuran riveissä liigadebyyttinsä 19. toukokuuta 1996 Tampereen Ilvestä vastaan.
Jalava on ammatiltaan fysioterapeutti.
Saavutukset

Ykkösen vuoden pelaaja 2003
Aiheesta muualla

Jalava FC Viikinkien kotisivuilla (Arkistoitu – Internet Archive)
Kim Dotcom

| Kim Dotcom |
| --- | --- |
 Kim Dotcom vuonna 2014.
Henkilötiedot
Muut nimet:  Kim Tim Jim Vestor
Syntynyt: 21. tammikuuta 1974 (ikä 51) Kiel, Länsi-Saksa
Kansalaisuus:   Saksa  Suomi
Ammatti:  liikemies
Siviilisääty:  naimisissa
Puoliso:  Mona Verga (2009-2014) Elisabeth Donnelly (2018–)
Lapset:  6
Muut tiedot
Lempinimet:  Kimble
Aiheesta muualla
Kotisivu
Kim Dotcom (alkujaan Schmitz, entinen Kim Tim Jim Vestor, s. 21. tammikuuta 1974 Kiel, Länsi-Saksa) on Uudessa-Seelannissa asuva saksalais-suomalainen liikemies ja aktivisti.  Dotcom tunnetaan erityisesti vuosina 2005–2012 toimineen tiedostonjakopalvelu Megauploadin perustajana. Megauploadin sulkemisen jälkeen hän perusti tiedostonjakopalvelu Megan, jonka toiminnassa hän ei ole enää mukana.
Toiminta

Forbes haastatteli vuonna 1992 silloin 18-vuotiasta Schmitzia, joka tunnettiin salanimellä Kimble. Tuolloin hän esiintyi krakkerina ja johti kansainvälistä krakkeriryhmää nimeltä Dope. On kuitenkin väitetty, ettei hän osannut koodata riviäkään eivätkä varsinaiset krakkerit arvostaneet häntä. Krakkeröinti teki Dotcomista miljonäärin 18-vuotiaana. Hän mursi yhdysvaltalaisten yhtiöiden puhelinkeskuksia ja myi niiden koodeja eteenpäin. Samaan aikaan hän toimi tietoturvakonsulttina. Hänet pidätettiin maaliskuussa 1994.
Dotcom on aiemmin 1990-luvulla syyllistynyt moniin rikoksiin, kuten varastetun tavaran hallussapitoon, petokseen, sisäpiirikauppaan ja arvonimen väärinkäyttöön. Hän on sanonut Campbell Liven haastattelussa, että hän on ollut helppo kohde Yhdysvalloille, koska hänen tilillään on kyseisiä rikoksia.